Document ID: /roh_data/filtered/fineweb-2-filterrobots_roh.jsonl.gz/46611

Avant radund in mez onn aveva il figl uffizial dal Grischun annunzià che la firma Trumpf da Grüsch ha laschà ir a perder aczias en la valur da 4 milliuns francs e fatg in appel per chattar quellas. Uss in mez onn pli tard n'èn quellas aczias betg vegnidas chattadas, uschia ch'ellas èn vegnidas decleradas nunvalaivlas da la dretgira regiunala Partenz e Tavau, ha declerà il president Stefan Hediger.
Valita resta
Sch'ils palpiris vegnan tuttina anc chattads èn els be pli palpiri vegl. Ils 4 milliuns francs n'èn dentant betg pers. La Trumpf po simplamain laschar far novs palpiris, e quels han lura quella valita. Da principi sa mida pia nagut per la Trumpf. I saja be stà ina procedura pro forma, uschia Stefan Hediger.
Durant far urden percurschì
La firma Trumpf era percurschida durant far urden ch'ils palpiris da valita eran ids a perder. Sinaquai ha ella instradà la procedura ch'è necessaria, avant ch'igl è pussaivel da laschar far novs palpiris da valita.
RR actualitad 17:00